डिलौरा निवासी चुनकीवा पत्नी हीरालाल ने बताया कि दो जून की शाम उसकी जमीन पर कुछ लोग अवैध रूप से घर बनाने लगे। मना करने पर गांव के चुनकानी पुत्र भूरा और उसके लड़कों हरीमोहन और चुन्ना ने उसे लाठियों से पीटा। बचाने आए धोखिया पत्नी इंद्रपाल, रामगोपाल, राजेश को भी मारा पीटा। साथ ही धमकी दी कि शिकायत करने पर जान से मार देंगे। चुनकीवा का कहना है कि जब रिपोर्ट लिखाने सीतापुर चौकी गई तो वहां से डांटकर भगा दिया। चुनकीवा ने पुलिस अधीक्षक मोहित गुप्ता से मिलकर अपना दुखड़ा रोया। पुलिस अधीक्षक ने इन लोगों से कोतवाली में रिपोर्ट दर्ज कराने को कहा है। साथ ही न्याय का आश्वासन दिया।